b'\n_START_ARTICLE_\nIvan Bandulavi\xc4\x87\n_START_PARAGRAPH_\nIvan Bandulavi\xc4\x87 (Skoplje, danas Uskoplje, 1591. \xe2\x80\x93 prva polovica 17. st.), hrvatski pisac, franjevac\n_START_SECTION_\n\xc5\xbdivotopis\n_START_PARAGRAPH_\nRodio se u Skoplju (Uskoplju). Pretpostavlja se da je po\xc4\x8detne nauke i humaniora zavr\xc5\xa1io u fojni\xc4\x8dkom samostan, filozofsko-teolo\xc5\xa1ki studij u Italiji. Djelovao je po Bosni i Dalmaciji. Suvremenik Matije Divkovi\xc4\x87a, prvi bosanski franjevac koji je svoja djela tiskao latinicom i na hrvatskom jeziku.\n_START_SECTION_\nPi\xc5\xa1tole i evan\xc4\x91elja priko svega godi\xc5\xa1ta\n_START_PARAGRAPH_\nPi\xc5\xa1tole i evan\xc4\x91elja priko svega godi\xc5\xa1ta, njegovo djelo, uz spomenute poslanice i evan\xc4\x91elja, sadr\xc5\xbei razne blagoslove, red kr\xc5\xa1tenja, kalendar pape Grgura, neke nepromjenjive dijelove mise, tekst svih predslovlja i bo\xc5\xbei\xc4\x87nu pjesmu Vse vrime godi\xc5\xa1ta. Djelo je prvi put izdano 1613. u Veneciji, a do\xc5\xbeivjelo je dvadeset izdanja. Slu\xc5\xbeilo je kasnijim piscima pri sastavljanju lekcionara.'